stanford-oval/wikipedia huggingface dataset:
רב-חובל
סדר הכפופים לרב-החובל

השני בדרגתו לרב-החובל באונייה הוא הקצין הראשון (אנגלית: Chief Mate). הקצין הראשון אחראי ליישום הוראותיו של רב-החובל וכן לתאם עם רב-החובל נושאים הנוגעים לניהול האונייה. הקצין הראשון אחראי אף למשמעת באונייה ולמטען האונייה, יציבותה ותחזוקתה. הקצין השני אחראי לניווט האונייה והקצין השלישי אחראי לבטיחות. רב המלחים כפוף ישירות לקצין הראשון ומנהל את עבודת המלחים.
קריאה נוספת

רב חובל אברהם אריאל, יורדי ים הוצאת לדורי, 1999.
רב חובל הלל ירקוני, הים, האנייה ועם ישראל, פרדס הוצאה לאור, 2009.
ראו גם

רב-חובלים
סקיפר
הו רב חובל
דרגת רב-חובל עם "לולאת פיקוד" (אנ')
רפאל פריבק דה בורגוס

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  15 בספטמבר 1933 בורגוס, הרפובליקה הספרדית השנייה 
 פטירה:  11 ביוני 2014 (בגיל 80) פמפלונה, נווארה, ספרד 
 שם לידה:  Rafael Frühbeck Frühbeck 
 מקום קבורה:  Burgos cemetery 
 מוקד פעילות:  דיסלדורף, ברלין, וינה, דרזדן 
 תקופת הפעילות:  מ-1958 
 מקום לימודים:  הקונסרבטוריון המלכותי של מדריד, האוניברסיטה למוזיקה ותאטרון של מינכן 
 סוגה:  מוזיקה קלאסית 
 שפה מועדפת:  ספרדית 
 כלי נגינה:  כינור 
 פרסים והוקרה:  דוקטור לשם כבוד מאוניברסיטת בורגוס (1998)  דוקטור לשם כבוד מאוניברסיטת נווארה 
 פרופיל ב-IMDb
 
רפאל פריבק דה בורגוס (בספרדית: Rafael Frühbeck de Burgos;‏ 15 בספטמבר 1933 בבורגוס, ספרד – 11 ביוני 2014) היה מנצח ספרדי.
ביוגרפיה

למד כינור, פסנתר וקומפוזיציה בקונסרבטוריונים של בילבאו ומדריד, סיים בהצטיינות יתרה את בית הספר הגבוה למוזיקה במינכן במגמת ניצוח וזכה בפרס ריכרד שטראוס.
כיהן כמנהל מוזיקלי בתזמורות בברלין, היה מנצח ראשי בתזמורת בילבאו ובתזמורת הסימפונית של וינה בנוסף להופעות כמנצח אורח ראשי בתזמורות רבות באירופה ובארצות הברית. הופעתו הראשונה בארצות הברית הייתה עם תזמורת פילדלפיה.
הרבה בהקלטות לחברות שונות. ראויים לציון מיוחד ביצועיו באורטוריה "אליהו" של פליקס מנדלסון, הרקוויאם של מוצרט, כרמינה בוראנה של אורף, "כרמן" של ביזה ומכלול יצירותיו של מנואל דה פאיה.
מאז 2006 כיהן כמנצחה הראשי של התזמורת הסימפונית הלאומית, טורינו, איטליה, ומנהל מוזיקלי של הפילהרמונית של דרזדן, גרמניה.
קונצרטו האחרון כמנצח התקיים ב-14 במרץ בוושינגטון די. סי. עם התזמורת הסימפונית הלאומית של ארצות הברית.
נפטר ב-11 ביוני 2014 בביתו שבפמפלונה ממחלת הסרטן.
ריעותא

בהלכות חזקה, רֵיעוּתָא (בעברית: רעיעות, חולשה) היא עובדה מסוימת, המחלישה את כוחה של החזקה ההלכתית, וקובעת כי ההנחה הראשונית אינה יותר זו המוחזקת, מכיוון שישנה סיבה להניח אחרת, סיבה הסותרת את החזקה.
דוגמאות > במשפט העברי

דוגמה במשפט העברי הוא שטר שנמצא במקום ציבורי. אסור להחזיר אבדה זו אף למי שנותן בה סימנים, הלווה והמלווה, גם אם שניהם מודים כי השטר היה אצל המלווה (למשל), שכן אנו חוששים שמא יש ביניהם קנוניא, כדי לגבות את החוב מהלווה, לגבות קרקעות שנמכרו בעבר על ידי הלווה מהלקוחות בטענת שעבוד נכסים ואחר כך להתחלק ביניהם. הסיבה שאנו חוששים לחשש כזה, הוא בעקבות הריעותא; כאשר רואים שטר שבעליו לא שמר עליו, סביר מאוד לומר שהוא שטר פרוע ולכן לא שמר עליו בעליו.
דוגמה נוספת היא אדם שמחזיק בקרקע ואוכל את פירותיה, דבר העשוי לגרום שיחשב כ"מוחזק בקרקע", והמוציא ממנו עליו להביא ראיה. למרות זאת, מסבירים הראשונים, אין לחזקה כל תוקף עד שלוש שנים, שכן בתוך שלוש שנים, שדרך בני אדם לשמור את שטרותיהם, ישנה ריעותא כאשר בעל הבית הראשון אומר למחזיק: אם מכרתי לך את הבית, אחוי את שטרך! ולכן אין לחזקה תוקף עד שלוש שנים מהתחלת המוחזקות.
דוגמאות > בהלכה

מהתורה, כל בעל חיים שנשחט הוא בחזקת כשרות עד שיוודע אחרת. אך אם בעל החיים קיבל מכה חזקה העלולה ליצור בו מום שעל ידו דינו של בעל החי הוא טרפה, יש לבדוק את בעל החי היטב אם הוא טרפה או לא, ואם לא נבדק אסור לאוכלו מספק.
תרתי לריעותא

הכלל הוא, שחזקה תקפה גם אם יש כנגדה ריעותא. דין זה נלמד ממקור החזקה עצמה: מקור דין החזקה הוא בכהן הבא לבדוק בית האם הנגעים שנראו בו מטמאים את הבית ודינו לשבירה או שמא מדובר במראה טהור. לפעמים הנגע במצב הטוען "הסגר" - הכוהן מצווה להסגיר את הבית שבעה ימים, ולאחר שבעה ימים אם הנגע התרחב סימן הוא כי מדובר בנגע טהור.
השאלה היא, כיצד ניתן לדעת כי היה תוקף הלכתי להסגר, שמא ברגע לפני ההסגר, השתנה מראה הנגע במצב שאינו טוען הסגר, ואם כן אין להסגר שום תוקף הלכתי שיכול לקבוע את דינו של הנגע כעבור שבוע מההסגר. ומכאן לומדים חז"ל שניתן להעמיד דבר על חזקתו. חכמי התוספות מסבירים כי מכאן ניתן להניח שגם כאשר ישנה "ריעותא" החזקה קיימת, שהרי ייתכן שכעבור שבוע מה"הסגר", ימצא הכהן את הנגע במצב שונה, ואם כן מצב זה גורם "ריעותא" ועלינו לחשוב שמא מצב זה היה קיים כבר לפני ההסגר, ומכיוון שההלכה אינה מתייחסת לחשש זה אלא קובעת שיש להתייחס לנגע כאילו ההסגר מועיל בוודאות גמורה, הרי שחזקה תקיפה גם כאשר ישנה "ריעותא".
לעומת זאת, בתלמוד מובא כי שונה דינו של "תרתי לריעותא". כאשר קיימות שתי סיבות האומרות כי החזקה השתנתה. כך למשל, כאשר מדדו מקווה טהרה ונמצא שהוא כשר ויש בו שיעור מים בשיעור הראוי (ארבעים סאה), והלך אדם וטבל בו ושוב נמצא שהוא חסר מהשיעור המינימלי, במצב כזה נשאר הטמא בטומאתו מספק. ההסבר הוא כי במצב כזה יש "תרתי לריעותא" - שני "ריעותא", האחת היא המציאות שהמקוה התגלה כחסר, דבר האומר לנו שיש להניח שגם לפני כן הוא היה חסר (חזקה דהשתא), וכן חזקת הדין של הטובל, שהיה טמא ועלינו להניח שהוא טמא כל עוד לא התברר אחרת.
הערות שוליים

↑  תלמוד בבלי, מסכת בבא מציעא, דף ח', עמוד א', משנה תורה לרמב"ם, ספר נזקים, הלכות גזילה ואבידה, פרק י"ח, הלכה א'.
↑  תלמוד בבלי, מסכת חולין, דף י"א, עמוד ב'
↑  תלמוד בבלי, מסכת נידה, דף ב', עמוד ב' ועוד מקומות
רובין סודרלינג

| --- | --- |
 סודרלינג באליפות ארצות הברית 2010
 לידה:  14 באוגוסט 1984 (בן 40) טיברו שבשוודיה
 מדינה:  שוודיה שוודיה
 מקום מגורים:  מונטה קרלו שבמונקו
 בן או בת זוג:  Jenni Söderling 
 צאצאים:  Olivia Söderling 
 גובה:  1.93 מטר
 יד חובטת:  ימין, שתי ידיים בחבטת גב יד
 פעילות כמקצוען:  2001 – 23 בדצמבר 2015 (כ־14 שנים) 
 סה"כ פרסים שצבר:  10,423,124 דולר אמריקאי 
 יחידים
 מאזן קריירה:  310–170 
 דירוג שיא:  4 (1 בינואר 2011)
 זכיות בטורנירים:  10
 זוגות
 מאזן קריירה:  33–43 
 דירוג שיא:  109 (9 במאי 2009)
 זכיות בטורנירים:  1
 שיאי גראנד סלאם
 זכיות 0
 אליפות אוסטרליה הפתוחה:  סיבוב רביעי (2011)
 אליפות צרפת הפתוחה:  גמר (2009, 2010)
 וימבלדון:  רבע גמר (2010)
 אליפות ארצות הברית הפתוחה:  רבע גמר (2009, 2010)
 
רובין בו קרל סודרלינג (בשוודית: Robin Bo Carl Söderling - נהגה סֶדֶרְלִינְג; נולד ב-14 באוגוסט 1984) הוא טניסאי עבר שוודי. בשיאו דורג במקום רביעי בעולם בדירוג סבב ה-ATP. סודרלינג הפסיק לשחק מיולי 2011, בגיל 26, לאחר שחלה במחלת הנשיקה. בדצמבר 2015 הודיע על פרישה מהטניס, לאחר שלא החלים  מהמחלה. עיקר הצלחתו בסבב טורנירי הגרנד-סלאם היא באליפות צרפת הפתוחה (רולאן גארוס), שבה הגיע פעמיים ברציפות (2009, 2010) לשלב הגמר, לאחר שניצח את האלופים הקודמים, נדאל ב-2009 ופרדר ב-2010.
סודרלניג זכה בעשרה תארים בסבב היחידים ובטורניר אחד בזוגות.
הוא התאמן תחת הדרכתו של מגנוס נורמן שהיה בעצמו פיינליסט באליפות צרפת הפתוחה.
ביוגרפיה

סודרלינג נולד בעיירה טיברו שבמחוז יטאלנד המערבית, והחל לשחק טניס בגיל 5. את צעדיו הראשונים בטניס הבינלאומי החל בטורניר בלוקסמבורג בשנת 1998 בהיותו בגיל 14, הוא הפסיד כבר במשחק הפתיחה. בשנת 2000 הוא זכה ב-4 טורנירים בינלאומיים. בשנת 2001 זכה ב-3 טורנירים, ביניהם האורנג' בול (תחרות הטניס לנוער החשובה בעולם) ולראשונה שיחק בטורניר ATP שנערך בסטוקהולם וניצח משחק אחד. הוא דורג במקום הרביעי בעולם לנוער אותה שנה.
ביוגרפיה > 2002

בשנת 2002 השתתף סודרלינג בחמישה טורנירים של הסבב המקצועני. בנוסף הוא הגיע לסיבוב השני בטורניר הבוגרים ולשלב הגמר בטורניר הנוער של אליפות ארצות הברית הפתוחה.
ביוגרפיה > 2003

בשנת 2003 שיחק סודרלינג בסיבוב השלישי של וימבלדון לאחר שעלה מהמוקדמות. לראשונה הוא הגיע לשלב הגמר בטורניר סטוקהולם והפסיד בשובר שוויון. הוא דורג בסיומה של השנה במקום ה-86 בעולם.
ביוגרפיה > 2004

בשנת 2004 זכה סודרלינג בתואר הראשון שלו בטורניר בליון (אולם). הוא הגיע לגמר טורניר מרסיי. בסוף אותה שנה הוא טיפס לרשימת 50 הטניסאים הטובים בעולם.
ביוגרפיה > 2005

בשנת 2005 סבל סודרלינג מפציעה קשה שהובילה אותו לניתוח ברך. למרות הניתוח הוא הצליח לזכות בטורניר נוסף במילאנו ולהגיע לסיבוב השלישי של אליפות ארצות הברית הפתוחה לפני שעבר ניתוח נוסף.
ביוגרפיה > 2006

סודרלינג חזר לשחק בשנת 2006 ותוך שלושה חודשים עלה בדירוג מהמקום ה-100 שאליו ירד, בחזרה ל-50 הראשונים בעולם. את השנה הוא סיים במקום ה-25 בעולם.
ביוגרפיה > 2007

בשנת 2007 שיחק סודרלינג בסיבוב השלישי בווימבלדון והפסיד לנדאל ב-5 מערכות. לאחר 5 שנים הייתה זו השנה שבה לא הגיע לשלב הגמר בשום טורניר ששיחק. שלושה חודשים לפני סיום העונה הוא סבל מפציעה בשורש כף היד.
ביוגרפיה > 2008

בטורניר רוטרדם הגיע סודרלינג לשלב הגמר בו הפסיד למיכאל לורדה ב-3 מערכות. שבוע לאחר מכן הוא הגיע לשלב הגמר שוב הפעם בטורניר ממפיס שבארצות הברית.
ביוגרפיה > 2009

בשנת 2009 הגיע סודרלינג בפעם הראשונה בקריירה שלו לשלב הגמר בטורניר הגרנד-סלאם, אליפות צרפת הפתוחה (רולאן גארוס), לאחר שניצח את רפאל נדאל בשלב שמינית הגמר 1-3 במערכות (הוא קטע רצף של 31 ניצחונות של נדאל בצרפת והיה לשחקן הראשון והיחידי עד כה, 2014, שניצח אותו על מגרש חימר במשחק של הטוב מ-5 מערכות). לאחר מכן  ניצח  את ניקולאי דווידנקו ב-3 מערכות בשלב רבע הגמר, ואת פרננדו גונזלס בשלב חצי הגמר ב-5 מערכות. בשלב הגמר הוא הפסיד לרוג'ר פדרר ב-3 מערכות.
ביוגרפיה > 2010

בשנת 2010 הגיע סודרלינג פעם שנייה ברציפות לשלב הגמר באליפות צרפת הפתוחה, לאחר שניצח את רוג'ר פדרר בשלב רבע הגמר ב-4 מערכות, ואת תומאש ברדיך בשלב חצי הגמר ב-5 מערכות. בשלב הגמר הוא הפסיד לרפאל נדאל ב-3 מערכות. בנובמבר הוא זכה בטורניר פאריס לאחר שגבר בגמר על גאל מונפיס 1:6, 6:7.
ביוגרפיה > 2011 ואילך

בינואר 2011 זכה סודרלינג בטורניר בריסביין, לאחר שגבר בגמר על אנדי רודיק 3:6, 5:7. באליפות אוסטרליה הפתוחה הוא הגיע לסיבוב הרביעי, התוצאה הטובה ביותר שלו בטורניר זה. ביולי זכה בטורניר הרביעי שלו באותה ששנה, בטורניר בשטאד על חימר, לאחר שניצח בגמר את דוד פרר בשתי מערכות.
ביולי 2011 הפסיק לשחק לאחר שלקה במחלת הנשיקה, ומאז לא חזר לשחק. בדצמבר 2015 הודיע על פרישתו מטניס.
ריכטרספלט

ריכטרספלט (באפריקאנס: Richtersveld) הוא נוף מדברי המאופיין בקניונים טרשיים והרים גבוהים, הממוקם בפינה הצפון-מערבית של פרובינציית הכף הצפוני של דרום אפריקה. הנוף בו מגוון ממישורי חוף שטוחים וחוליים, להרים תלולים ומחורצים של סלע געשי ושפע הצמחייה של הנהר אורנג', המהווה את הגבול עם נמיביה השכנה. גובה האזור נע מגובה פני הים ועד ל-1,377 מטרים בקורנלברג (Cornellberg). אזור ריכטרספלט שוכן בצד הצפון-מזרחי של פרובינציית הכף הצפוני ונחשב לנקודה חמה של מגוון ביולוגי היחידה על פני כדור הארץ באזור צחיח.
בני הקבוצה האתנית של הנאמה (אנ') של ריכטרספלט תבעו את הבעלות על אדמתם המסורתית והניחו בצד את תחום השימור הזה למחקר ותיירות עתידיים. החלק הצפוני של האזור הוכרז ב-1991 לאחר 18 שנים של משא ומתן בין מועצת הגנים הלאומיים לאנשי הנאמה המקומיים שממשיכים לחיות ולרעות את חיות המשק שלהם באזור. זהו שטח של 1,624.45 קילומטרים רבועים. זהו מרחב המחיה לאנשי הנאמה שבו הם נודדים עונתית עם חיות המשק שלהם ועושים שימוש במערכת האקולוגית השבירה. אזור השימור הקהילתי גובל מצפון בפארק הלאומי ריכטרספלט (המנוהל על ידי קהילת ריכטסוולד והפארקים הלאומיים של דרום אפריקה) שמורת הטבע המחוזית נבאבייפ (Nababiep) ובאזורי מרעה קהילתיים ייעודיים המאפשרים לאנשי נאמה להמשיך באורח חייהם המסורתי.
ביוני 2007 הוכרז "הנוף התרבותי והבוטני של ריכטרספלט", ממש מדרום לפארק הלאומי, כאתר מורשת עולמית של אונסק"ו. בניגוד לפארק הלאומי, אזור השימור הקהילתי ריכטרספלט, המהווה את אזור הליבה של אתר המורשת העולמית, אינו מאפשר כריית יהלומים, וכתוצאה מכך הוא בתולי יותר מבין שני האזורים.
אקלים

אזור ריכטרספלט מאופיין בטמפרטורות קיץ גבוהות מאוד שהגיעו לכ-53 מעלות צלזיוס באמצע הקיץ. הלילות קרירים ומביאים איתם טל רב. מכיוון שהמים מועטים, החיים בריכטרספלט תלויים בלחות מהערפל המוקדם של הבוקר. המקומיים קוראים לתופעה זו "אינהורייס" (Ihuries) או מלמוקייס (Malmokkies) והיא מאפשרת הישרדות למגוון של זוחלים, עופות ויונקים קטנים. הטמפרטורות יורדות בין אפריל למאי לרמות מתונות יותר, אולם מיוני עד אוגוסט הלילות מתקררים הרבה יותר. רוחות עזות מתגברות לעיתים קרובות בחורף ואלה גורמות לסופות חול. הרוח לרוב קרה בגלל ההשפעה מהאוקיינוס האטלנטי במערב.
הריכטרספלט הוא אזור מעבר בין האזור האקולוגי של הקארו הסוקולנטי (אנ') בחוף במערב, לבין האזור האקולוגי נאמה קארו (אנ') הצחיח יותר במזרח. כמות המשקעים בריכטרספלט נעה בין 5 מילימטרים בשנה במזרח ל-200 מילימטרים בשנה במערב. האזור ההררי המערבי זוכה בעיקר לגשמי חורף וכן ערפילים מעניקי חיים מהאוקיינוס. האזור המזרחי לאורך נהר האורנג' יבש יותר והגשם מגיע לעיתים קרובות יותר בקיץ, לרוב כסופות רעמים גדולות. בסוף אוגוסט עד תחילת אוקטובר האביב מגיע עם פריחה נרחבת של מיני גרמיות (אנ') ונציצים (אנ') בעיקר בנאמאקוולנד (אנ').
צמחייה

כ-4,849 מיני צמחים, 40 אחוז מהם אנדמיים, תועדו בריכטרספלט בעיקר מיני סוקולונטים ואלווי.
האזור הוא משכן למספר צמחים יוצאי דופן למדי, שרבים מהם לא נמצאים בשום מקום אחר על פני כדור הארץ. הבולט בהם הוא עב-גזע הרדופי (אנ') (Pachypodium namaquanum) המכונה מקומית "Halfmensboom" שפירושו "עץ חצי אדם", השם נובע מהדמיון של הצמח לצורת האדם. עצים אלה נערצים על ידי אנשי נאמה הילידים כהתגלמות אבותיהם, חצי אדם, חצי צמח, האבלים על ביתם הנמיבי העתיק. כמו כן, נמצאים כאן שלושה מינים אנדמיים של סוג העץ Aloidendron (אנ'): A. Dichotomum‏, A. Pillansii ו-A. Ramosissimum, המכונים לעיתים קרובות "קוקרבומים" או "עצי אשפת חצים".
בעלי חיים

אזור הריכטרספלט מכיל בתי גידול למגוון של מיני יונקים, זוחלים ועופות. היונקים כוללים:אנטילופה איילית, צביונים, דוקרן הסטינבוק, צבי הסלעים, זברת הרים הארטמן, בבון דובי, קוף ורווט, קרקל, ונמר אפריקאי. זוחלים כוללים נחשים כמו ביטיס מתנפח, קוברה יורקת שחורה וTelescopus beetzi (אנ'), ולטאות, בעיקר מינים של חרדון כדוגמת חרדון אדום ראש. מינים של עופות כוללים אורגיים, יוניים ופניניתיים נמצאים לעיתים קרובות בפנים הארץ, אם כי מיני העופות הופכים למגוונים יותר בעונות הגשומות. מין החרגול Afriariola longicauda המצוי בסכנת הכחדה הוא אנדמי לאזור. בנוסף ישנם מספר מינים של עכבישים ועקרבים.
תרבות

באזור מתגוררים בני הקבוצה האתנית של הנאמה וקבוצות אתניות נוספות. הקהילה המקומית, בעלת השטח כולו, מנהלת את הפארק הלאומי בשיתוף עם הפארקים הלאומיים של דרום אפריקה ואחראית כולה על ניהול אתר המורשת העולמית. שני האזורים משמשים רועים נוודים מסורתיים המקיימים את אורח חייהם ותרבותם העתיקים. זהו המקום האחרון שבו שורדת במידה רבה אורח החיים המסורתי של הקוי קוי (שהנאמה הם השבט הגדול ביותר שלהם ששרד) שישבו בעבר בכל החלק הדרום-מערבי של אפריקה. בהכרזה על אתר המורשת העולמי נכתב כי: ”אתר זה מקיים את המחייה הפסטורלית הנוודית למחצה של בני הנאמה, המשקפת דפוסים עונתיים שאולי נמשכים עד אלפיים שנה בדרום אפריקה. זהו האזור היחיד שבו הנאמה עדיין בונים בתים ניידים של מחצלות (haru om) וכולל נדידות עונתיות ושטחי מרעה, יחד עם עמדות אספקה. הנוודים מלקטים צמחי מרפא ואחרים ויש להם מסורת בעל פה עשירה הקשורה למקומות ותכונות שונות של הנוף.”
הערות שוליים

1 2  Richtersveld Cultural and Botanical Landscape
| --- | --- |
בקרת זהויות :  VIAF: 235246894   WorldCat (עם VIAF): 235246894 
מפת האזור. אתר המורשת צבוע באדום
Aloidendron dichotomum, המכונה "עץ אשפת החצים"
רירית הרחם

| --- | --- |

 שיוך:  רחם 
 תיאור ב:  האנטומיה של גריי (מהדורה 20) (1262) 
 מזהים
 לטינית (TA98):  tunica mucosa 
 טרמינולוגיה אנטומיקה:  A09.1.03.027 
 TA2 (2019):  3521 
 FMA:  17742 
 קוד MeSH:  A05.360.319.679.490 
 מזהה MeSH:  D004717 
 מערכת השפה הרפואית המאוחדת:  C0014180 
 
רירית הרחם (אנדומטריום - Endometrium) היא הקרום הרירי המרפד את פנים הרחם. רירית הרחם מתעבה בהדרגה בחלק השני של מחזור הווסת, ואספקת הדם אליה גוברת כדי להכינה להשרשת הביצית המופרית. כאשר אין השרשה, רירית הרחם מתפרקת ונפלטת בווסת.
רירית הרחם במחזור החודשי

בשלב הפוליקולרי- שלב התפתחות הזקיק בשחלה, מפרישה השחלה כמויות הולכות וגדלות של אסטרוגן הגורם לצמיחה ושגשוג של בלוטות רירית הרחם. דופן רירית הרחם מתעבה, והרירית בונה את עצמה. בשלב הלוטלי מפריש הגופיף הצהוב את הורמון הפרוגסטרון. הורמון זה נוגד את פעילות האסטרוגן, ולכן נפסקת הצמיחה של רירית הרחם. בנוסף, הפרוגסטרון משפיע על הבלוטות להפריש לרירית הרחם חומרים מזינים - סוכרים ושומנים, שהרחם זקוק להם כדי לקלוט ביצית מופרית ברחם. שלב זה נמשך בערך 14 יום. ונקרא השלב הסקרטורי.
ברגע שרמות הפרוגסטרון מתחילות לרדת, כלי הדם שמזינים את הבלוטות הללו מתכווצים, מתרחש תהליך של דלקת סטרילית, נוצר מצב קל של איסכמיה בבלוטות רירית הרחם והרירית מתפוררת ונושרת ונפלטת החוצה בתהליך שנקרא וסת.
ראו גם

דלקת רירית הרחם
רכס מילר

ערך זה עוסק ברכס הרים בארץ אואטס שבאנטארקטיקה. אם התכוונתם למשמעות אחרת, ראו .
| --- | --- |

 מידע כללי
 על שם:  ג'וזף הולמס מילר 
 גובה:  3,000 מ' 
 מיקום:  אזור הברית האנטארקטית,
 רכס הרים:  ההרים הטראנס-אנטארקטיים 
 קואורדינטות:  83°15′S 157°00′E﻿ / ﻿83.25°S 157°E﻿ / -83.25; 157
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מילר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מילר
 
רכס מילר (באנגלית: Miller Range) הוא רכס הרים בארץ אואטס, שבאנטארקטיקה.
הרכס מתחיל מדרום לקרחון נמרוד; ומשתרע לאורכו של גדתו המערבית של קרחון מארש; אורכו של הרכס 80 קילומטרים.
שיא גובהו של הרכס 3,000 מטרים מעל פני הים.
היסטוריה > מקור השם

הרכס נקרא על שמו של ג'יי. ה. בוב ("J.H. "Bob) הוא סר ג'וזף הולמס מילר, חבר הקבוצה הניו זילנדית של המשלחת הטראנס-אנטארקטית של חבר העמים הבריטי בשנת 1958, אשר ביחד עם ג'י. וו. מארש מיפה את האזור.
לקריאה נוספת

• Gunter Faure, Teresa M. Mensing, , PP 145 - 152, 166 - 168
• Gunner, John D. 1969, , Institute of Polar Studies Report No. 32, Research Foundation and the Institute of Polar Studies, The Ohio State University
הערות שוליים

1 2 3 4 5 6  מידע גאוגרפי והיסטורי
↑  מידע גאוגרפי
↑  על שמו נקרא קרחון מארש הסמוך.
רכס מיטשל (הרי הוגם)

ערך זה עוסק ברכס בהרים הפנימיים של קולומביה הבריטית. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  1,487 מ' 
 שטח:  1,133 קמ"ר 
 מדינה:  קנדה 
 מיקום:  קולומביה הבריטית, קנדהקנדה
 קואורדינטות:  55°20′00″N 125°32′00″W﻿ / ﻿55.333333333333°N 125.53333333333°W﻿ / 55.333333333333; -125.53333333333
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכס מיטשל(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי רכס מיטשל(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט רכס מיטשל(למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט רכס מיטשל
 
רכס מיטשל או רכס מיצ'ל (באנגלית: Mitchell Range) הוא רכס הרים, המהווה תת-רכס של רכסי הוגם בהרי אומינקה בהרים הפנימיים, בצפון-מערב פרובינציית קולומביה הבריטית שבקנדה.
ברכס גובלים אגם טאקלה, ונהר ניישן.
שטח הרכס 1,133 קמ"ר. גובה שיא הרכס הוא 1,487 מטרים מעל פני הים.
היסטוריה > מקור השם

שמו של הרכס אומץ רשמית ב-2 ביולי 1950.
הרכס נקרא על שם ג'ק מיטשל (Jack Mitchell), יערן אשר יחד עם פרנק סוואנל ( Frank Swannell) מיפה וסקר אזורים אלה בשנת 1912, ואשר נפל במלחמת העולם הראשונה.
לקריאה נוספת

• Jane G. Ferrigno, , P 217
הערות שוליים

1 2  מידע גאוגרפי באתר אנציקלופדיית ההרים הקנדית
↑  לפי מקור אחר שטחו של הרכס 554 קמ"ר
↑  מידע גאוגרפי באתר mapcarta
1 2  ההיסטוריה של שם הרכס
| ההרים הפנימיים |
| --- | --- | --- |
| רכסי הרים | או. קיי. • אווויג'י • אומינקה • אוסילינקה • אטנה • איגלנסט • אינג'ניקה • אספי • אקסלגולד • באביין • באטלר • באלקלי • בורנייט • בידי • בייט • ג'רמנסן • דריפטווד • האוסון • הארט • הוגם • הורסראנץ' • הייזלטון • וולברין • וייטסייל • טאהצה • טאקלה • טויה • טוצ'ה • טלקווה • טנקיהי • לבל • ליי • מוריס • מטסאנטאן • מיטשל • מקונל • נס • סוואנל • סטראטה • סיבולה • סיטליקה • סיפטון • סיקאני • סמיואל בלק • ספקטרום • סקינה • פאטולו • פינליי • פיק • פישינג • צ'יקמין • קאסאלקה • קאריבו הארט • קוואניקה • קוון יוטאסי • קונלי • קורמייר • קלאפאן • קצ'יקה • ראסל • רדה • רובי |  |
| הרים | אייס • אש • דארק • האוסון • וימפר • טאדדה • לבל • מוריין • מיהאז • נאנוק • ניישן • סטורם • ספאציזי • ספינקס • ספקטרום • קדה • קלאסטליין • קרטונה • קרונין |  |
| נהרות | אומינקה • אוסילינקה • אינג'ניקה • ג'רמנסן • מידל |  |
| אגמים | בר • טאקלה |  |
| פארקים פרובינציאליים | אגם באבין • אטלין • צ'ייס • קרחון בר |  |
ריסרלדה

ריסרלדה (בספרדית: Risaralda) הוא אחד מ-32 המחוזות של קולומביה. המחוז נמצא במרכז קולומביה והוא גובל במחוזות אנטיוקיה בצפון, קלדס במזרח, טולימה בדרום-מזרח, קינדיו וואיה דל קאוקה בדרום וצ'וקו במערב.
המחוז משתרע על שטח של 4,140 קמ"ר. במחוז מתגוררים כמיליון תושבים (הערכה ל-2017). בירת המחוז היא העיר פריירה.
היסטוריה

בתקופה הפרה-קולומביאנית האזור היה מיושב על ידי שבטי ילידים שונים כמו הקימבאיה.
לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור שויך לפרובינציית פופאיאן שהשתייכה למחלקת קונדינמרקה (שכללה את שטחי קולומביה ופנמה המודרניות). לאחר פיצול הרפובליקה ב-1830 האזור נכלל ברפובליקת גרנדה החדשה. ההתיישבות הלא-ילידית באזור החלה רק באותה תקופה על ידי חקלאים מאזור אנטיוקיה. ב-1857 הרפובליקה הפכה לפדרלית ונוצרה מדינת קאוקה שכללה את כל דרום ומערב המדינה, כמו גם חלקים נרחבים ממזרחה ואשר בירתה הייתה פופאיאן (במחוז קאוקה המודרני). ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפכה למחוז קאוקה.
ב-1905 פוצל מקאוקה מחוז קלדס המקורי (ספ') שכלל את שטחי מחוזו קלדס, ריסרלדה וקינדיו המודרניים. התושבים המקומיים רצו להתפצל מהמחוז, אך לא הצליחו בכך בעשורים הראשונים לקיומו. בסופו של דבר ב-1 ביולי 1966, בתקופת נשיאותו של גיירמו לאון ולנסיה, המחוז פורק ובמקומו נוצרו מחוזות קלדס ריסרלדה וקינדיו.
כלכלה

המחוז הוא אחד המרכיבים של ציר מגדלי הקפה הקולוביאני, מרכז תעשיית הקפה של קולומביה. מלבד הקפה הכלכלה המקומית מסתמכת על ענפים אחרים בחקלאות, כמו גידול בננה, מניהוט, קקאו, תפוח אדמה, תירס וכותנה, גידול מקנה ותעשייה.
חלוקה מנהלית

בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לשלוש פרובינציות (Provincias) כדלהלן:
| שם | שם בספרדית | מספר רשויות מקומיות |
| --- | --- | --- |
| ורטיינטה אוקסידנטל | Vertiente Occidental | ‏7 |
| ורטיינטה אוריינטל | Vertiente Oriental | ‏5 |
| ורטיינטה דל פסיפיקו | Vertiente del Pacífico | ‏2 |
הערות שוליים

↑  ריסרלדה באתר האגודה הגאוגרפית של קולומביה (בספרדית).
↑  תוצאות מפקד 2005 והערכות אוכלוסין לשנים 2005-2020, המחלקה הלאומית האדמיניסטרטיבית לסטטיסטיקה של קולומביה (DANE) (בספרדית).
| מחוזות קולומביה |
| --- | --- | --- |
| מחוז הבירה | בוגוטה |  |
| מחוזות | אטלאנטיקו • אמסונאס • אנטיוקיה • אראוקה • בויאקה • בוליבר • גואאיניה • גואביארה • ואופס • ואיה דל קאוקה • וילה • ויצ'דה • טולימה • לה גואחירה • מגדלנה • מטה • נורטה דה סנטנדר • נריניו • סוקרה • סן אנדרס ופרובידנסיה • סנטנדר • ססאר • פוטומאיו • צ'וקו • קאוקה • קונדינמרקה • קורדובה • קינדיו • קלדס • קסנרה • קקטה • ריסרלדה |  |
| --- | --- |
בקרת זהויות :  NLI: 987007550575905171  BnF: cb12479036r (data)  GND: 4311577-9  LCCN: n81090276  MusicBrainz: c9bc27c3-311f-4bb6-a91c-5826eb41e67b  VIAF: 155950376   WorldCat (עם VIAF): 155950376 
חלוקת המחוז לפרובינציות.
רוג'ה סטונה

רוג'ה סטונה (באנגלית: Rojé Stona; נולד ב-26 בפברואר 1999) הוא אתלט ג'מייקני, אלוף אולימפי (פריז 2024) בזריקת דיסקוס.
ביוגרפיה > 2019

באליפות אמריקה הצפונית, אמריקה המרכזית והקריביים עד גיל 23 שנערכה בקרטרו שבמקסיקו ביולי זכה במדליית זהב בזריקת דיסקוס בתוצאה של 56.97 מטר.
ביוגרפיה > 2021

באליפות אמריקה הצפונית, אמריקה המרכזית והקריביים עד גיל 23 שנערכה בסן חוסה שבקוסטה ריקה ביולי זכה במדליית כסף בזריקת דיסקוס בתוצאה של 61.21 מטר.
ביוגרפיה > 2023

באליפות העולם שנערכה בבודפשט שבהונגריה באוגוסט סיים במקום 19 בזריקת דיסקוס בתוצאה של 62.67 מטר.
ביוגרפיה > 2024 > אלוף אולימפי

באולימפיאדת פריז שנערכה באוגוסט זכה במדליית זהב בזריקת דיסקוס בשיא אולימפי ושיא אישי חדשים של 70.00 מטר, לפני מיקולאס אלקנה מליטא (69.97 מטר) ומת'יו דני (69.31 מטר).
שיאים אישיים > אצטדיון

זריקת דיסקוס: 70.00 מטר (2024), שיא אולימפי
רכס פריקלי (אנטארקטיקה)

ערך זה עוסק במצוק באי ת'רסטון, בארץ ג'ורג' החמישי שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  72°31′00″S 97°34′00″W﻿ / ﻿72.5167°S 97.5667°W﻿ / -72.5167; -97.5667
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס פריקלי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס פריקלי
 
רכס פריקלי או מצוק פריקלי (באנגלית: Prickly Ridge; מילולית: הרכס הדוקרני) הוא רכס מעוגל מכוסה קרח, בדרום האי ת'רסטון בארץ אלזוורת' שבאנטארקטיקה.
הרכס מצוי 6.4 קילומטרים ממערב לראש שלטון.
מעל הרכס המכוסה קרח בולטים נונאטקים קטנים, שהגדול בהם הוא נונאטאק בלקנאפ.
היסטוריה > גילוי ומיפוי הרכס

הרכס מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1966.